मकर संक्रांति दे मौके उप्पर आयोजत होने आह्‌ले मगहर महोत्सव दा इतेहास काफी पराना ऐ। पैह्‌ले इस दिन इक दिन दा मेला लगदा हा। सन् 1932 च तत्कालीन कमिश्‍नर एस.सी.राबर्ट ने मगहर दे धनपति सुआर्गीय प्रियाशरण सिंह उर्फ झिनकू बाबू दे सैह्‌योग कन्नै इत्थें मेले दा आयोजन करोआया हा। राबर्ट जिसलै तक्कर कमिश्नर रेह् उसलै तक्कर ओह् हर बरे इस मेले च सप्तनीक हिस्सा लैंदे रेह्। ओह्‌दे परैंत 1955 थमां 1957 तक्कर लगातार त्रै ब’रे बड्डे मेलें दा आयोजन कीता गेआ। सन् 1987 च इस मेले दा स्वरूप बदलने दा प्रयास शुरू कीता गेआ ते 1989 थमां एह् महोत्सव 7 दिन ते फ्ही 5 दिन दा होई गेआ। इस महोत्सव च बक्ख-बक्ख सांस्कृतिक कार्यक्रम, विचार गोष्ठी, कबीर दरबार, कव्वाली, सत्संग, भजन, कीर्तन ते अखिल भारतीय कवि सम्मेलन ते मुशायरे आयोजत कीते जंदे न।